EkBass/fiwiki-20250220-pages-articles huggingface dataset:
Rodrigo Taddei

Rodrigo Ferrante Taddei (s. 6. maaliskuuta 1980 São Paulo, Brasilia) on brasilialais-italialainen jalkapalloilija, joka edustaa Italian Serie A:ssa pelaavaa AS Romaa. Taddein pelipaikka on keskikentän oikealla laidalla. Taddein ammattilaisura alkoi synnyinmaassa Brasiliassa, Palmeirasissa vuonna 2000. Italiaan hän siirtyi vuonna 2002, seura oli Serie B:ssä tuolloin pelannut AC Siena. Taddei nousi toscanalaisseurassa avainpelaajan asemaan ja oli tärkeässä roolissa Sienan nousussa Serie A:han. Vuonna 2003 Taddei taisteli hengestään, kun hän joutui vakavaan auto-onnettomuuteen yhdessä pikkuveljensä Leonardon ja maanmiehensä ja joukkuetoverinsa, Pingan kanssa. Leonardo menehtyi onnettomuudessa, Taddei itse ja Pinga selvisivät loukkaantumisilla. Loukkaantumisesta toivuttuaan Taddei palasi auttamaan Sienaa putoamistaistelussa. Seuraavalla kaudella hän ajautui riitoihin seurajohdon kanssa kieltäydyttyään jatkosopimuksen allekirjoittamisesta. Riidat johtivat lopulta siihen, että Taddei siirtyi AS Roman joukkueeseen ilmaisella siirrolla vuonna 2005. Taddein perässä oli moni muukin seura Roman ohella, muun muassa Italian suurseurat Internazionale, Lazio ja Juventus sekä muutamat Englannin Valioliigan seurat olisivat olleet halukkaita saamaan brassilaiturin riveihinsä. Taddei tunnetaan hyvästä tekniikastaan ja erityisesti 18. lokakuuta 2006 Mestarien liigan ottelussa kreikkalaista Olympiakosia vastaan luomastaan uudesta harhautuksesta, joka kantaa nimeä "The Aurelio". Se on nimetty Roman apuvalmentajan, Aurelio Andreazzolin mukaan. Harhautuksessa Taddei siirtää painonsa vasemmalle jalalle ja pyöräyttää oikealla jalallaan pallon vasemman jalan takaa takaisin eteen. Kyseessä on vasta toinen jalkapalloilijan mukaan nimetty harhautus, ensimmäinen sitten Johan Cruijffin lanseeraaman "Cruijffin käännöksen". Taddei ei ole pelannut uransa aikana lainkaan A-maaotteluita. Vaikka hän on syntyperäinen brasilialainen, hän on saanut Italiassa asumiensa vuosien aikana myös Italian kansalaisuuden, joten hänellä on kutsun tullessa mahdollisuus valita Brasilian ja Italian välillä. == Aiheesta muualla == * Video Taddein tekemästä "The Aurelio" -harhautuksesta, (tunnetaan myös nimellä "hocus pocus") youtube.comissa Luokka:Brasilialaiset jalkapalloilijat Luokka:Vuonna 1980 syntyneet Luokka:Elävät henkilöt
Murronkylä (Utajärvi)

Murronkylä on kylä Poikajoen varrella Utajärven kunnassa Pohjois-Pohjanmaalla. Kylä sijaitsee noin seitsemän kilometriä länsilounaaseen Utajärven keskustaajamasta. ==Historiallinen rakennuskanta == Kylässä sijaitseva Murron tila perustettiin 1700-luvulla ja tämä aloitti tuolloin Murronkylän asutuksen Poikajoen varrelle. Kaksi vierekkäin sijaitsevaa pihapiiriä Utajärven Poikajoen maisemassa. Pihapiirissä vanha aitta/puojirakennus ja muita uudempia talousrakennuksia. Rakennustyyli on muuttunut useiden muutostöiden seurauksena. Tilan rakennuksia paloi vuonna 1880. Uusi päärakennus rakennettiin omatekoisista tiilistä ja rakennukseen lisättiin myöhemmin puinen kuisti. Tilan pihapiirissä on ilmeisesti 1700-luvulta peräisin oleva kivinavetta, hirsinen savupirtti sekä puojeja. Nykyisin päärakennus on tyhjillään. Rakennukset ovat maakunnallisesti arvokkaita ja pihapiirit muodostavat yhdessä maakunnallisesti merkittävän kokonaisuuden, jossa on perinteistä rakennuskantaa.https://www.pohjois-pohjanmaa.fi/file.php?fid=3526 Murronkylästä ovat lähtöisin Aitamurron hiihtäjäveljekset Juho, Aapo ja Antti. Aitamurron tila on edelleen suvun omistuksessa. ==Lähteet== Luokka:Utajärven kylät
Saulo Haarla

Saulo Ismaro Haarla (21. marraskuuta 1930 Helsinki – 4. lokakuuta 1971 Oulu) oli suomalainen näyttelijä ja teatterinjohtaja. ==Työura== Haarla valmistui Teatterikoulusta 1953 ja näytteli sen jälkeen Turun kaupunginteatterissa, Tampereen Teatterissa ja Tampereen Työväen Teatterissa. Hänen näyttämöroolejaan olivat muiden muassa Armand Jean Anouilh’n Colombessa, Olavi Daniel Hjortissa, Maximilian Walentin Chorellin näytelmässä Kaksi sisarta sekä kauppias Sumelius Jalmari Finnen Maria Kristinassa. Haarla toimi Yleisradion teatteriosaston dramaturgina ja ohjaajana 1962–1965. Sen jälkeen hän johti vähän aikaa Intimiteatteria. Johtotehtävien lisäksi Haarla ohjasi Radioteatterissa kuunnelmia, kuten Friedrich von Schillerin Rosvot, Leo Kalervon Sadepäivän rapsodia ja Hella Wuolijoen Sahanpuruprinsessa. Työ Oulun kaupunginteatterin johtajana 1970–1971 jäi hänen viimeisekseen. Haarlan viimeinen ohjaustyö oli Ludvig Holbergin Valtioviisas kannunvalaja. Saulo Haarla esiintyi vuosina 1951-1961 seitsemässä suomalaisessa elokuvassa. Hänen tunnetuimmat roolinsa olivat elokuvissa Hilja maitotyttö (1953) ja Kaasua, komisario Palmu! (1961). Maitotytössä Haarla esitti ylioppilaspoika Yrjöä ja jälkimmäisessä hulttioveljenpoikaa Kaarle Lankelaa. Haarlan klassikkorooli on myös vänrikki Jalovaara Edvin Laineen Tuntemattomassa sotilaassa (1955). Hän vierasti elokuvaroolien tuomaa kansikuvapojan imagoa, koska oli itse julkisuutta kaihtava ja ujo. Haarla ohjasi vuosina 1966–1967 Tuntematon sotilas-radiokuunnelmaa. Näyttelemisen ohessa Haarla harrasti urheilua ja valokuvausta. Hän oli mestaruustason käsipalloilija ja saavutti seuralleen Unionille Suomen mestaruuden 1957–1960 ja 1964. ==Yksityiselämä== Haarlan vanhemmat olivat näyttelijä Tyyne Haarla ja kirjailija Lauri Haarla. Tehtailija Rafael Haarla oli hänen setänsä. Haarla oli naimisissa kolmesti: 1953–1960 Helena Saloniuksen, 1961–1965 Marjatta Kallion ja 1965–1971 Aune Lahdelman kanssa. Hänen lapsiaan Saloniuksen kanssa ovat muusikko Iro Haarla ja ympäristötaiteilija Teuri Haarla. Vuotta ennen kuolemaansa Haarla oli pitkään sairaalassa sisäisen verenvuodon takia. Hän kuoli 4. lokakuuta 1971 vain 40-vuotiaana uusiutuneeseen verenvuotoon, jonka syynä oli luultavasti perinnöllinen maksasairaus. Saulo Haarla on haudattu sukuhautaan Hietaniemeen. == Elokuvat == *Tukkijoella (1951) ... Kasuri, tukkilainen *Yö on pitkä (1952) ... mies ravintolassa *Hilja – maitotyttö (1953) ... Yrjö, ylioppilas *Oi, muistatkos... (1954) ... Jallu, työmies *Tuntematon sotilas (1955) ... Jalovaara *Pekka ja Pätkä sammakkomiehinä (1957) ... tamperelainen poliisi *Kaasua, komisario Palmu! (1961) ... Kaarle ”Hulttio” Lankela ==Lähteet== Luokka:Oulun kaupunginteatterin johtajat Luokka:Suomalaiset näyttelijät Luokka:Vuonna 1930 syntyneet Luokka:Vuonna 1971 kuolleet Luokka:Suomalaiset teatterinäyttelijät
Ísafjörður

Ísafjörður on Länsivuonojen alueen pääkaupunki Islannissa ja Ísafjarðarbærin kuntakeskus. Kaupungin väkiluku on noin 3 000\. Siellä sijaitsee Ísafjörðurin lentoasema, josta on vakituiset lennot Reykjavíkiin. Pääelinkeino on kalastus. Kaupunki on Joensuun ystävyyskaupunki. Kaupungissa on syntynyt myös Ólafur Ragnar Grímsson, Islannin presidentti 1996-2016. Kaupungin alueelle saapui asutusta 900-luvulla. Alueesta kehittyi hiljalleen merkittävä kauppapaikka, joka lopulta sai kunnallisoikeudet 1786. Kaupungiksi Ísafjörður tuli vuonna 1866. Ísafjörður oli itsenäinen kuntansa vuoteen 1996 saakka, jolloin se muodosti viiden muun kunnan kanssa nykyisen Ísafjarðarbærin kunnan. ==Aiheesta muualla== Isafjördur
Camerata

thumb|De' Bardin cameratan muistolaatta. Camerata oli renessanssin aikaisessa Firenzessä kokoontunut humanistien, muusikoiden, runoilijoiden ja intellektuaalien muodostama ryhmä. Niistä ensimmäinen toimi 1570- ja 1580-luvuilla kreivi Giovanni de' Bardin suojeluksessa. Ooppera-musiikki syntyi cameratojen piirissä. == Lähteet == Luokka:Renessanssimusiikki Luokka:Italian historia Luokka:Taiteilijaryhmät
Raivoisa Roland

Raivoisa Roland () on Ludovico Arioston kirjoittama ritarirunoelma, jonka ensimmäinen versio on vuodelta 1516. Se kertoo ritari Rolandin seikkailuista. Lopullinen versio teoksesta on vuodelta 1532, ja se käsittää 46 laulua ja 38 736 säettä. Barokkiaikana teoksen pohjalta sävellettiin useita oopperoita, tunnetuimpina Antonio Vivaldin ja Georg Friedrich Händelin teokset. Runoelman Orlando furioso aihe on peräisin Kaarle Suuren tarustosta. Sillä oli Italiassa kaksi edelläkävijää: Luigi Pulein groteskin koominen sankariruno Il Morgante maggiore ja Matteo Maria Boiardon ritarieepos Orlando innamorato. Ariosto jatkoi siitä, mihin Bojardo oli lopettanut. Ariosto kuvaa, miten Kaarle Suuri sekaantuu Orlandon (Rolandin) ja Rinaldon välillä riehuvaan taisteluun. Molemmat ovat rakastuneet kauniiseen pakanalliseen prinsessa Angelicaan. Kuningas lupaa Angelican sille, joka kunnostautuu taistelussa saraseeneja vastaan.Ariosto Tietosanakirja osa 1, palsta 547–548, Tietosanakirja Osakeyhtiö 1909 Eepos oli saanut nimensä siihen sisältyvästä välikertomuksesta, jossa Orlando muuttuu mielipuoleksi kuultuaan, että Angelica on mennyt nuoren saraseenin Medoran vaimoksi ja paennut hänen kanssaan. Runo on kansallisesti italialainen, ei niinkään juonensa vaan henkensä puolesta. Ariosto pyrki teoksellaan tekemään kunniaa d’Este-suvulle, mutta suku ei ymmärtänyt antaa täyttä tunnustusta hovirunoilijalleen. ==Juoni== Boiardon Rakastunut Roland kertoo ritari Rolandista ja neito Angelicasta, jotka juovat metsässä taikalähteiden vettä. Se, joka juo taikalähteestä, rakastuu ensimmäisenä kohtaamansa ihmiseen. Raivoisan Rolandin alussa Angelica on paennut ahdistelijaa, mutta Rinaldo juo taikavettä ja taistelee ahdistelijan kanssa. Myös Rinaldon serkku Orlando rakastuu Angelicaan, mutta Angelica valitseekin toisen miehen. Mustasukkaisuudesta raivostunut Orlando riehuu taistelutantereilla niin kristittyjä kuin pakanoita vastaan. (Arkistoitu sivu) Yrjö Jylhä on suomentanut teoksesta katkelman teokseen Italian kirjallisuuden kultainen kirja.Maailmankirjallisuuden kultainen kirja: Italian kirjallisuuden kultainen kirja, toimittanut Tyyni Tuulio, WSOY, 1945 == Lähteet == == Aiheesta muualla == Luokka:1510-luvun kirjat Luokka:Italialaiset kirjat‎ Luokka:Eepokset Luokka:Ritariromaanit Luokka:Runoelmat
Intermedio

Intermedio () oli eräs Italian renessanssin musiikin muoto, joka käsitti lyhyitä esityksiä. Intermedioita esitettiin lähinnä puhedraamojen väliajoilla. Intermedio oli eräs keskeinen oopperan edelläkävijä. Intermedioita kirjoitettiin ja esitettiin 1400-luvun loppupuolelta 1600-luvulle saakka. Huippunsa tämä musiikin taidemuoto saavutti kuitenkin 1500-luvun lopulla. Noin vuoden 1600 jälkeen tämä muoto yhdistyi oopperaan. Yleisesti intermedioita esitettiin kuitenkin enimmäkseen ei-musiikillisten näytelmien yhteydessä, etenkin akateemisissa yhteyksissä. Muoto sai myös sijansa oopperassa näytösten välissä. ==Katso myös== * Intermezzo ==Aiheesta muualla== * "Intermedio." The New Grove Dictionary of Music and Musicians, toim. Stanley Sadie. 20 vol. London, Macmillan Publishers Ltd., 1980. ISBN 1-56159-174-2 * Reese, Gustave: Music in the Renaissance. New York, W.W. Norton & Co., 1954. ISBN 0-393-09530-4 * The New Harvard Dictionary of Music, toim. Don Randel. Cambridge, Massachusetts, Harvard University Press, 1986. ISBN 0-674-61525-5 Luokka:Ooppera Luokka:Renessanssimusiikki
Cindy Crawford

Cynthia Ann ”Cindy” Crawford (s. 20. helmikuuta 1966 DeKalb, Illinois) on yhdysvaltalainen malli ja näyttelijä. == Ura == Crawfordista tuli malli 15-vuotiaana. Crawford nousi maailmanlaajuisesti tunnetuksi malliksi 1990-luvulla. Hän sai myös rooleja elokuvista ja televisiosarjoista. Hän on esiintynyt esimerkiksi useissa MTV:n ohjelmissa ja hänen kuvansa on ollut yli 600 lehden kannessa. Vuonna 1995 Forbes listasi Crawfordin maailman parhaiten palkatuksi malliksi. Hänet on vuonna 2004 listattu maailman sadan kautta aikain kauneimman naisen listalle. == Yksityiselämä == Crawford oli avioliitossa Richard Geren kanssa vuosina 1991–1995. Hänellä on nykyisen miehensä Rande Gerberin kanssa kaksi lasta, poika Presley Walker Gerber (s. 1999) ja tytär Kaia Jordan Gerber (s. 2001), joka on toiminut mallina IMG- mallitoimistossa. == Lähteet == == Aiheesta muualla == * Luokka:Yhdysvaltalaiset mallit Luokka:Vuonna 1966 syntyneet Luokka:Elävät henkilöt
Saint

Saint on yhdysvaltalainen kristillinen heavy metal -yhtye, joka perustettiin vuonna 1980 Salemissa, Oregonissa. Yhtye oli aktiivinen vuosina 1980-1989, julkaisten ensimmäisen albuminsa Warriors of the Son vuonna 1984. Huolimatta siitä, että heitä luonnehditaan kristilliseksi yhtyeeksi, Saint tunnetaan parhaiten sanoitustensa negatiivisuudesta. Tyypillisiä ryhmän sanoitusteemoja heidän varhaisella tuotannollaan ovat helvetti, pahuus ja apokalyptiset teemat kuten lopun ajat. ==Historia== Saintin musiikkityyli on perinteistä heavy metalia. Yhtye luokitellaan usein kristilliseksi metalliksi ja heitä verrataan laajasti Judas Priestiin lähinnä sen vuoksi, että laulaja Josh Kramerin ääni muistuttaa Rob Halfordin tyyliä. Yhtyeen menestyksekkäin albumi oli vuoden 1986 Time's End. Tyylillisesti samankaltainen Too Late for Living julkaistiin vuonna 1988. Seuraavana vuonna yhtye hajosi. Vuosikymmentä myöhemmin vuonna 1999 uusittu kokoonpano ilman laulaja Krameria julkaisi albumin The Perfect Life, joka poikkesi Saintin varhaisesta tuotannosta merkittävästi. Albumia nimitettiin vaíhtoehtoisesti garage rockiksi tai yksinkertaisesti radioystävälliseksi hard rockiksi. Vuonna 2004 Richard Lych sai suostuteltua Kramerin takaisin kokoonpanoon. Yhtye julkaisi albumin In the Battle, joka palasi Saintin klassisten vuosien perinteisempään heavy metal -tyyliin. Samalla linjalla jatkoivat vuoden 2006 The Mark, vuoden 2008 Crime Sceme Earth ja vuoden 2010 Hellblade. ==Jäsenet== ===Nykyiset jäsenet=== *Richard Lynch - basso *Josh Kramer - laulu *Jerry Johnson - kitara *Dee Harrington - kitara *Tim Lamberson - rummut ===Entiset jäsenet=== *Tim Lamberson - laulu *John Mahan - kitara, taustalaulu *Larry London - rummut *Gene McClendon - rummut *Brian Willis - rummut *John Perrine - rummut ==Diskografia== * * * * * * * * * * * ==Lähteet== ==Aiheesta muualla== * Saintin kotisivut * * Luokka:Yhdysvaltalaiset kristilliset metalliyhtyeet
Jean-Joseph Vadé

Jean-Joseph Vadé (18. tammikuuta 1720 — 4. heinäkuuta 1757 Pariisi) oli ranskalainen säveltäjä, libretisti ja dramaturgi. Vadé sävelsi lukuisia marsseja, vaudevillejä ja oopperoita. Luokka:Ranskalaiset säveltäjät Luokka:Ranskalaiset libretistit Luokka:Vuonna 1720 syntyneet Luokka:Vuonna 1757 kuolleet
Pierre-Alexandre Monsigny

Pierre-Alexandre Monsigny (17. lokakuuta 1729 Saint-Omer – 14. tammikuuta 1817 Pariisi) oli ranskalainen oopperasäveltäjä. Monsigny oli ranskalaisen koomisen oopperan, opéra comiquen edelläkävijöitä. ==Teoksia== * Les Aveux indiscrets (1759) * Le Maître en droit (1760) * On ne s'avise jamais de tout (1761) * Le Cadi dupé (1761) * Le Roi et le fermier (1762) * Le Nouveau monde (1763) * Rose et Colas (1764) * Aline, reine de Golconde (1766) * Philémon et Baucis (1767) * L'Île sonnante (1768) * Le Déserteur (1769) * Le Faucon (1772) * La Belle Arsène (1773) * Félix ou l'Enfant trouvé (1777) Luokka:Ranskalaiset oopperasäveltäjät Luokka:Vuonna 1729 syntyneet Luokka:Vuonna 1817 kuolleet
Nicholas Lanier

Nicholas Lanier (myös Lanière kastettu 10. syyskuuta 1588 Rouen, Ranska – 24. helmikuuta 1666 Greenwich, Lontoo) oli englantilainen säveltäjä, laulaja, luutisti ja taidemaalari. Lanier tuli ranskalaisesta taiteilijasuvusta, joka asettautui Englantiin 1600-luvun puolivälissä. Lanier toimi useissa tehtävissä Englannin hovin hovimuusikkona. Lanier käytti naamionäytelmässään Lovers Made Men (Rakastajista miehiä, 1617) uutta italialaista resitatiivi-laulutyyliä tiettävästi ensimmäisen englantilaisena. ==Lähteet== * HOASM:Nicholas Lanier Luokka:Brittiläiset säveltäjät Luokka:Vuonna 1588 syntyneet Luokka:Vuonna 1666 kuolleet
Pelastusooppera

Pelastusooppera on Ranskan vallankumouksen jälkeen syntynyt oopperan laji, jossa sankari pelastuu, yleensä viime hetkellä, kuolemalta tai muulta hirveltä kohtalolta tyrannin kynsistä. Pelastusoopperat esittelevät pääasiassa uskollisuuden tai urhoollisuden kaltaisia moraalisia hyveitä. Tunnetuin lajityypin edustaja on Ludwig van Beethovenin ainoaksi jäänyt ooppera Fidelio (1814). Luokka:Oopperan tyylilajit
Jean-Nicolas Bouilly

Jean-Nicolas Bouilly (24. tammikuuta 1763 Joué-lès-Tours – 14. huhtikuuta 1842 Pariisi) oli ranskalainen näytelmäkirjailija, libretisti ja Ranskan vallankumouksen poliitikkoja. Bouilly näytelmä Leonore (1798) sävellettiin oopperaksi lukuisia kertoja, joista tunnetuin on Ludwig van Beethovenin Fidelio (1814). Bouilly, Jean-Nicolas Bouilly, Jean-Nicolas Bouilly, Jean- Nicolas Bouilly, Jean-Nicolas
Mekatroniikka

Mekatroniikka on melko uusi tieteenala, jossa yhdistyvät mekaaniset laitteet, konetekniikka; esimerkiksi hydrauliikka ja pneumatiikka, sekä sähkötekniikka tai elektroniikka. Mekatroniikka syntyi 1980-luvulla servo-ohjausten ja teollisuusrobottien kehittyessä. Elektroniikan koon pienentyessä tuli mahdolliseksi hajauttaa ohjaustekniikan älykkyyttä komponenttitasolle, jolloin ohjaustekniikka ja konetekniset ratkaisut tulivat kiinteämmin yhdeksi paketiksi. Robotiikka on mekatroniikan osa, joka keskittyy pelkästään robottien mekaniikkaan, ohjaustekniikkaan ja käyttösovelluksiin. Mekatroniikkaan luetaan usein sisältyviksi myös älykkäät anturit, joissa on mukana mikroprosessoreita mittaustiedon analysoimiseksi ja kommunikoimiseksi ulkopuolisten laitteiden kanssa. Esimerkkejä mekatronisista laitteista: *metsäharvesteri *pullonpalautusautomaatti * tulostin ==Katso myös== *Automaatio Luokka:Konetekniikka Luokka:Elektroniikka Luokka:Automaatio
Pierre Gaveaux

Pierre Gaveaux (1761 Béziers – 1825 Pariisi) oli ranskalainen säveltäjä. Hän aloitti uransa kirkkolaulajana Bordeaux’ssa. Hän sävelsi 35 oopperaa, jotka tunnetaan luonnollisen yksinkertaisista melodioista ja dramaattisesta tyylistä. Tunnetuimpiin teoksiin kuuluva Léonore, ou L’amor conjugal (Leonore, eli aviollinen rakkaus, 1799) perustuu samaan näytelmään kuin myöhempi Ludwig van Beethovenin ooppera Fidelio (1814). == Aiheesta muualla == * Luokka:Ranskalaiset oopperasäveltäjät Luokka:Vuonna 1761 syntyneet Luokka:Vuonna 1825 kuolleet
Jacques Fromental Halévy

Jacques-François-Fromental-Élie Halévy (27. toukokuuta 1799 Pariisi – 17. maaliskuuta 1862 Nizza) oli ranskalainen säveltäjä ja Giacomo Meyerbeerin aikalainen. Hän syntyi saksalaisperäiseen juutalaisperheeseen ja opiskeli konservatoriossa muun muassa Cherubinin johdolla. Hän toimi myöhemmin vuosina 1830–1845 Pariisin oopperan kuoromestarina. Halévy toimi vuodesta 1833 Pariisin konservatorion professorina ja opetti siellä sävellystä 1840 alkaen. Hänen oppilaitaan olivat muun muassa Charles Gounod, Georges Bizet ja Camille Saint-Saëns. Halévy sävelsi lukuisia grand opéroita, joista tunnetuimpia on La Juive (Juutalaisnainen, 1835). == Lähteet == Luokka:Ranskalaiset oopperasäveltäjät Luokka:Vuonna 1799 syntyneet Luokka:Vuonna 1862 kuolleet
Maneto

Maneto on eteläespanjalainen metsästyskoira. Se on läheistä sukua andalusianpodencolle, mutta on kuitenkin tätä selvästi matalaraajaisempi. Sen pitkulainen ruumiinrakenne tuo mieleen lähinnä mäyräkoiran. Pää on kuitenkin selvästi samanlainen kuin muillakin podencoilla. Espanjan kennelliitto on hyväksynyt sen, mutta muualla päin maailmaa sitä ei tunnusteta virallisesti. Kuva:Maneto1.jpg|Punainen Kuva:Maneto 3.jpg|Valkoinen vähäisin punaisin merkein Luokka:Espanjalaiset koirarodut Luokka:FCI:n ulkopuoliset rodut Luokka:Podencot
Diiva

Diiva ( "jumalatar") on suosittu ja palvottu tähtilaulajatar tai -näyttelijätär esimerkiksi oopperassa. Diivaksi voidaan kutsua myös ketä tahansa suurieleisesti oikuttelevaa, teeskentelevää ihmistä.Aikio & Vornanen 1993, 148 ==Lähteet== *Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. ISBN 951-1-11365-8. === Viitteet === Luokka:Ooppera Luokka:Musiikkitermit Luokka:Stereotyypit
Tanskan kuningaskunta

Tanskan kuningaskunta (tansk. Rigsfællesskabet, fäär. Ríkisfelagsskapurin, grön. Naalagaaffeqatigiit) tai Tanskan valtakunta on kolmesta autonomisesta osasta koostuva perustuslaillinen monarkia. Tanskan valtakuntaan kuuluvat Tanska, Färsaaret ja Grönlanti. Alueen hallinnollinen keskus sijaitsee Tanskassa. Osien suhteet on määritetty dokumentissa nimeltä Rigsfællesskabet. Kolmesta alueesta vain Tanska kuuluu Euroopan unioniin. == Hallinto ja politiikka == Kuningaskunnan lainsäädännöllisenä elimenä toimii Folketinget, joka koostuu 179 jäsenestä. Pääosa kansanedustajista valitaan Tanskasta, Grönlannilla ja Färsaarilla on kummallakin kaksi edustajaa. Parlamenttivaalit järjestetään joka neljäs vuosi, mutta pääministeri voi halutessaan määrätä uudet vaalit. == Historia == 700-luvulta 1000-luvulle viikingit löysivät ja asuttivat Shetland-, Orkney- ja Färsaaret sekä Islannin ja Grönlannin. Lisäksi he yrittivät asuttaa Vinlandia. Viikingit valtasivat osia Englannista, Irlannista ja Normandiasta. He myös perustivat Kiovan Rusin. Viikingit kävivät kauppaa Grönlannista Konstantinopoliin ulottuvalla alueella. Tanska-Norja muodostettiin vuonna 1536 ja se hallitsi vuonna 1814 solmittuun Kielin sopimukseen saakka. Islanti sai autonomian vuonna 1874 ja itsenäistyi vuonna 1918. Tanskan kuningas säilyi kuitenkin Islannin hallitsijana vuoteen 1944 saakka, jolloin Islannista tuli tasavalta. Tanskan kuningaskunta liittyi Euroopan talousyhteisöön (nyk. Euroopan unioni), ilman Färsaaria, vuonna 1973. Grönlanti erosi EEC:stä vuonna 1985. Grönlannissa järjestettiin kansanäänestys itsehallinnosta vuonna 2008 ja maa harkitsee itsenäistymistä, jos alueelta löydetään riittävästi luonnonvaroja valtion menojen turvaamiseksi. == Lähteet == Luokka:Tanskan hallinto
David Blaine

David Blaine (David Blaine White, s. 4. huhtikuuta 1973 Brooklyn, New York City, Yhdysvallat) on yhdysvaltalainen illusionisti ja stuntman. Hän on tullut kuuluisaksi esiintyvänä taikurina. == Kuuluisia temppuja == * Elävältä hautaaminen: 1999 hän oli seitsemän päivää läpinäkyvässä arkussa syömättä ja joi noin kolme litraa vettä päivässä. Arkun päällä oli 3000 litraa vettä. * Jääkuution sisällä: 2000 hän oli 63 tuntia, 42 minuuttia 15 sekuntia jääkuution sisällä vain t-paita yllään. * Pylväs: 2002 hän pystytti 30-metrisen pylvään Bryant Parkiin New York Cityyn ja oli sen huipulla 35 tuntia. * Häkki: 2003 Blaine oli 44 päivää läpinäkyvässä laatikossa, joka oli yhdeksän metrin korkeudessa Thames-joen yllä. Hän ei syönyt mitään koko aikana ja joi vain 4,5 litraa vettä päivässä. * Sukellus: Toukokuussa 2006 hän oli viikon veden alla hengittäen maskin avulla. Hän myös yritti rikkoa hengenpidätyksen maailmanennätystä siinä kuitenkaan onnistumatta. * Gyroskooppi: Marraskuussa 2006 hän oli 52 tuntia pyörivässä gyroskoopissa, josta hän oli aikonut paeta kuudessatoista tunnissa. * Guinness World Records: 2008 hän rikkoi hengenpidätyksen maailmanennätyksen ollen 17 minuuttia 4½ sekuntia veden alla. *Ylösalaisin: 2008 hän oli 60 tuntia roikkuen pää alaspäin. *Miljoona volttia: 2012 lokakuussa hän oli 72 tuntia seitsemän teslakäämin tuottamien sähköiskujen kohteena. Huolimatta sähköäjohtavasta puvusta, hän sai sähköiskuja juomaputkesta ja joutui siksi olemaan juomatta loppuajan. Jotkin näistä tempuista ovat toiset taikurit kyenneet toistamaan illuusioina, kuten jääkuution sisällä oleminen ja hengityksen pidätys -temput. == Lähteet == ==Aiheesta muualla== *David Blainen virallinen kotisivu * Luokka:Yhdysvaltalaiset taikurit Luokka:Amerikanvenäläiset Luokka:Vuonna 1973 syntyneet Luokka:Elävät henkilöt
Artaserse

Artaserse on Pietro Metastasion oopperalibretto, jonka sävelsi ensi kertaa Leonardo Vinci Roomassa 4. helmikuuta 1730 ollutta ensi-iltaa varten. Myöhemmin Artasersen sävelsivät muun muassa Hasse 1730 Venetsiaan ja 1760 Napoliin, Gluck 1741 Milanoon, Chiarini 1741 Veronaan, Graun 1743 Stuttgartiin, Terradellas 1744 Venetsiaan, Galuppi 1749 Wieniin, Johann Christian Bach 1760 Lontooseen, Josef Mysliveček 1774 Napoliin ja Marcos Portugal 1806 Lissaboniin. Libretto on sävelletty yli 80 kertaa ja se on yksi maailman useimmin sävelletyistä libretoista. Artaserse on italialainen muoto Persian kuninkaan Artakserkses I:n nimestä. == Lähteet == * Luokka:Italiankieliset oopperat
Aleksandr Dargomyžski

Aleksandr Sergejevitš Dargomyžski (, 14. helmikuuta (J: 2. helmikuuta) 1813 – 17. tammikuuta (J: 5. tammikuuta) 1869) oli venäläinen säveltäjä. Dargomyžski oli niin sanotun Viiden ryhmän esikuva ja keskeinen vaikuttaja. Hän aloitti säveltämisen tavattuaan Mihail Glinkan. Hänen ensimmäiset oopperansa Esmeralda (1839) ja Rusalka (1856) eivät menestyneet erityisen hyvin. Säveltäjän viimeinen, keskeneräiseksi jäänyt ooppera Kivinen vieras oli musiikillisesti kokeileva: siinä käytettiin rohkeita harmonioita ja modulaatioita eikä siihen ollut merkitty sävellajeja lainkaan. César Cui ja Nikolai Rimski-Korsakov viimeistelivät teoksen esityskuntoon. Oopperoiden lisäksi Dargomyžski sävelsi suosittuja soololauluja sekä piano- ja orkesteriteoksia. == Lähteet == == Aiheesta muualla == Luokka:Venäläiset säveltäjät Luokka:Venäläiset oopperasäveltäjät Luokka:Vuonna 1813 syntyneet Luokka:Vuonna 1869 kuolleet
Walther P99

Walther P99 on saksalaisen Carl Walther GmbH Sportwaffen - yhtiön vuosina 1996-2024 valmistama polymeerirunkoinen itselataava pistooli. Suomen puolustusvoimat valitsi sen vuonna 2003 uudeksi palveluspistoolikseen nimikkeellä Pistooli 2003 (PIST 2003); käyttäjiä puolustusvoimissa ovat erikoisjoukot ja sotilaspoliisit.Puolustusvoimat: PIST 2003 == Lähteet == ==Aiheesta muualla== * Valmistajan sivu * World Guns * Puolustusvoimat: PIST 2003 Luokka:Pistoolit Luokka:Suomen puolustusvoimien kalusto Luokka:Seulonnan keskeiset artikkelit
Altars of Madness

Altars of Madness on Morbid Angelin esikoisalbumi ja yksi death metalin historian kulmakivistä. Vuonna 2003 ilmestynyt remasteroitu versio sisälsi myös muutamia uudelleen miksattuja versioita albumin kappaleista. Vuonna 2006 ilmestyi kaksoislevy, joka sisältää remasteroidun version lisäksi Nottingham Rock Cityssä vuonna 1989 nauhoitetun live-DVD:n Live Madness 89. Alkuperäinen vinyylipainos ei sisältänyt kappaletta ”Lord of All Fevers & Plague”. ==Kappalelista== # # # # # # # # # # # # # ==Bonus DVD:n kappalelista== # Immortal Rites # Suffocation # Visions from the Dark Side # Maze of Torment # Chapel of Ghouls # Guitar Solo # Bleed for the Devil # Damnation # Blasphemy # Lord of All Fevers & Plague # Evil Spells ==Kokoonpano== * David Vincent – Basso, Laulu * Trey Azagthoth – Kitara * Richard Brunelle – Kitara * Pete Sandoval – Rummut == Aiheesta muualla == * * Luokka:Vuoden 1989 esikoisalbumit Luokka:Morbid Angelin albumit
Puhelaulu

Puhelaulu () on vokaalinen ilmaisutapa, joka sijoittuu laulun ja puheen välimaastoon. Puhelaulu nuotinnetaan tavallisesti korvaamalla tavanomaiset nuotinpäät vinoristeillä. Puhelaulussa rytmi on tarkoin määritelty, mutta sävelkorkeudet vain likimääräisesti. Puhelaulu luokitellaan musiikiksi. Ensimmäisenä puhelaulu-tekniikkaa käytti Engelbert Humperdinck oopperassa Königskinder (1910), mutta muutti sen painetussa partituurissa tavalliseksi lauluksi. Tekniikkaa käytti ensimmäisenä laajemmin Arnold Schönberg, joka käytti sitä lähes kaikissa vokaaliteoksissaan. Oopperassa Mooses ja Aaron Mooseksen osat ovat kirjoitettu puhelauluna ja Aaronin tavallisena lauluna. Puhelaulua käytetään myös Alban Bergin oopperoissa Wozzeck (1925) ja Lulu (1937). == Katso myös == * Resitatiivi * Räppäys * Spoken word == Lähteet == * YLE Teema|Aika on musiikkia: Puhelaulu – Sprechengesang Luokka:Laulu Luokka:Ooppera
Real Sociedad Canina de España

Real Sociedad Canina de España eli Espanjan kennelliitto on FCI:n jäsen. Se perustettiin nimellä Real Sociedad Central de Fomento de las Razas Caninas en España (R.S.C.F.R.C.E.) vuonna 1911. Se on kuulunut "Latinalaiseen Koiraliittoon" (Alianza Canina Latina) vuodesta 2018Alianza Canina Latina. Real Sociedad Canina de España. Viitattu 29.2.2020. Espanjan kennelliiton hyväksymät rodut, joita FCI ei tunnusta ovat alano español, andalusianpodenco, andalusianrottakoira, baskienpaimenkoira, fuerteventuranpaimenkoira (majorero), garafíanpaimenkoira, leóninpaimenkoira, maneto, navarranseisoja, valduezankoira, valencianpodenco ja valencianrottaterrieri. Lisäksi myös muiden Latinalaiseen Koiraliittoon kuuluvien maiden kansallisella tasolla hyväksymät paikallisrodut saavat osallistua virallisiin näyttelyihin Espanjassa. == Registro de Grupos Étnicos Caninos == Registro de Grupos Étnicos Caninos (RGEC) on RSCE:n ylläpitämä rekisteri roduille, joita se ei ole vielä tunnustanut virallisesti, mutta jotka se laskee kuitenkin alkuperäisiin espanjalaisiin koiratyyppeihin tai -populaatioihin. Käytännössä nämä rodut ovat RSCE:n virallisen mielipiteen mukaan tavallaan eräänlaisia paikallisia maatiaisrotuja, joiden tyyppi ei ole vielä täysin yhtenäinen. Jotta rekisterin tunnustamat populaatiot voivat saavuttaa täysvaltaisen virallisen hyväksymisen oikeina koirarotuina, niitä pitää olla rekisteröity ensin RGEC:iin tarpeeksi suuri määrä vähintään kolmen sukupolven ajalta ja rotutyypin pitää olla tarpeeksi homogeeninen (yhtenäinen).Reglamento de Grupos Étnicos Caninos. RSCE, 21.12.2011. Haettu 6.7.2013 Tällä hetkellä rekisterissä olevat populaatiot: *aragonianpaimenkoira (rotumääritelmäluonnos) *espanjandoggi (rotumääritelmäluonnos) *hierronsusikoira (rotumääritelmäluonnos ) *kastilianpaimenkoira (rotumääritelmäluonnos ) *palmanrottaterrieri (rotumääritelmäluonnos) *podenco orito (rotumääritelmäluonnos ) *presa navarro (rotumääritelmäluonnos) == Suosituimmat rodut == Espanjan 20 suosituinta rotua olivat vuonna 2020 RSCE:n rekisterin mukaan:Comparativo de Inscripciones en L.O.E. Y R.R.C.. RSCE. Haettu 9.1.2022. # saksanpaimenkoira # englanninsetteri # chihuahua # villakoira # labradorinnoutaja # mäyräkoira # kultainennoutaja # maltankoira # saksanpystykorva # espanjanvesikoira # kääpiösnautseri # belgianpaimenkoira # bretoni # espanjanmastiffi # bordercollie # rottweiler # bokseri # pointteri # ranskanbulldoggi # jackrussellinterrieri == Katso myös == *Luettelo espanjalaisista koiraroduista == Lähteet == === Viitteet === ==Aiheesta muualla== * Kotisivut Luokka:Kenneljärjestöt Luokka:Espanjalaiset järjestöt
Cliff ’em All

Cliff ’em All on thrash metal -yhtye Metallican vuonna 1987 julkaisema video, joka on kokoelma pääosin yleisön kuvaamasta materiaalista yhtyeen konserteista. Kokoelma julkaistiin edesmenneen Cliff Burtonin kunniaksi, mistä syystä Burton esiintyy joka kappaleen aikana ja Burtonin bassosoolojakin on mukana kolme. Julkaisulla on muutakin kuvamateriaalia, muun muassa haastatteluja ja valokuvia. Luokka:Metallican videot Luokka:Musiikki-VHS:t Luokka:Vuoden 1987 konserttitallenteet Luokka:Konserttielokuvat
Schaliach

Schaliach on norjalainen death metal -yhtye. ==Historia== Schaliach on norjalaisen muusikon Ole Børudin death metal -hanke, joka julkaisi täyspitkän albuminsa Sonrisen vuonna 1996, ollessaan alle 18-vuotias. Albumilla on vaikutteita doom metalista ja perinteisestä sekä melodisesta death metalista. Imperiumi.netin mukaan albumi sai suurta kulttisuosiota.Vardøger-arvostelun Schaliach-huomautus Laulusta albumilla vastasi Peter Balbakk, joka siirtyi vaikuttamaan viikinkimetalliyhtye Vardøgeriin. Børud soitti myöhemmin vuodesta 1998 suositussa Extol-yhtyeessä, soitti kitaraa yhtyeen kolmella ensimmäisellä albumilla, kirjoitti suuren osan yhtyeen kappaleista ja äänitti Extol-laulaja Peter Espevollin avulla uuden Schaliach-kappaleen nimeltä "Purple Filter". Se päätyi Endtime Productions -levy-yhtiön kokoelmalle In the Shadow of Death (2000). Vuonna 2005 norjalaislevymerkki Momentum Scandinavia julkaisi uudelleen Sonrisen uusitulla ulkoasulla, ja painos sisältää "Purple Filter" -lisäkappaleen. Vuonna 2000 Ole Børud ilmoitti Chronicles of Chaos -verkkolehden haastattelussa työstävänsä toista Schaliach-albumia, joka noudattaisi enemmän brittiläisen doom metalin perinteitä.Extol interview, Chronicles of Chaos Albumin äänitykset eivät kuitenkaan edenneet. Børud työskentelee nykyisin kevyen musiikin parissa. ==Jäsenet== *Ole Børud ==Diskografia== * * * * (uudelleenjulkaisu) ==Lähteet== ==Aiheesta muualla== * * Schaliachin kotisivu Luokka:Kristilliset metalliyhtyeet Luokka:Norjalaiset death metal -yhtyeet
Jonna Nygrén-Jäntti

Jonna Nygrén-Jäntti (s. 27. syyskuuta 1979) on suomalainen juontaja. Nygren on kotoisin Jyväskylästä, mistä muutti äitinsä kanssa Tampereen kautta Hyvinkäälle. Myöhemmin Nygrén muutti Helsinkiin asumaan, ja on asunut myös New Yorkissa ja Aasiassa. == Ura == Nygrén aloitti MTV:llä pyörivän Headbanger’s Ball -heviohjelman juontajana 26. helmikuuta 2006. Pari kuukautta myöhemmin hän jäi sairauslomalle erottuaan Ville Valosta. 24. syyskuuta 2006 Nygren jatkoi juontamista MTV:llä ohjelman siirtyessä toiselle tuotantokaudelle. Nygren on tehnyt myös MoonTV:lle muun muassa klubimusiikkiohjelma Nousua. Nygrén on työskennellyt tarjoilijana ravintola Torissa Helsingissä. Hän on entinen malli, ja muotikriitikko Mr. Blackwellin mielestä Suomen tyylikkäin nainen. Nygrén on bikini fitness -urheilija ja ammatiltaan ravintovalmentaja. Syksyllä 2016 hän opiskeli personal traineriksi. == Yksityiselämä == Nygrén nousi julkisuuteen 2000-luvun puolivälissä alettuaan seurustelemaan Ville Valon kanssa. Nygrén ja Valo kihlautuivat 2005, mutta erosivat seuraavan vuoden keväällä. Nygrén kärsi lääkeriippuvuudesta ja alkoholiongelmista. Pari aloitti suhteen uudelleen vuoden 2006 aikana, kihlautui uudelleen, mutta erosi lopullisesti vuonna 2007. Lokakuussa 2007 Nygrén avioitui Helsingin vankilassa Sörnäisissä miehen kanssa, joka kärsi elinkautistuomiota murhasta. Liitto kesti puoli vuotta. Vuonna 2015 Nygrén avioitui muusikko Rane Raitsikan (oik. Harri Jäntti) kanssa ja otti kaksiosaisen sukunimen. Pariskunnalla on kaksi lasta. ==Lähteet== * Jonna Nygren - Kaupungin kuuluisin tyttöystävä City. * Ville Valo kihloihin Stara. * Ville Valon ex-rakas nai murhamiehen Iltalehti.fi. * Ville Valon ex-kihlattu Jonna Nygren eroaaIlta-Sanomat. * JULKKISTEN PALKAT!7 päivää. * Jonna Nygren eroaa!Idanblogi. * Jonna Nygren MusicTV:n uusi suomalaisjuontaja Stara. * Jonne Aaron juontaa MTV:llä Stara. * Headbangers Ball aloittaa syksyn rytinällä Deski. [arkistolinkki] === Viitteet === ==Aiheesta muualla== * Luokka:Suomalaiset juontajat Luokka:Vuonna 1979 syntyneet Luokka:Elävät henkilöt
Wine Country

Wine Country on alue Pohjois-Kaliforniassa Yhdysvalloissa. Alue tunnetaan maailmanlaajuisesti viinintuotannostaan, jonka aloittivat espanjalaiset lähetyssaarnaajat vuonna 1812. Alueella, joka sijaitsee San Franciscosta pohjoiseen, on noin 200 viinintuottajaa. Viljely on keskittynyt alueen laaksoihin, esimerkkeinä Napa Valley Napan piirikunnassa ja Sonoma Valley, Alexander Valley ja Russian River Valley Sonoman piirikunnassa. == Aiheesta muualla == Luokka:Kalifornian maantiede
John Anglin

John William Anglin (2. toukokuuta 1930 - katosi 11. kesäkuuta 1962) oli yhdysvaltalainen rikollinen, joka pakeni Alcatrazin vankilasta veljensä Clarence Anglinin ja Frank Morrisin kanssa 11. kesäkuuta 1962. Hän oli ammatiltaan maanviljelijä ja työmies. Anglin syntyi Donalsonvillessa, Georgiassa. Hänestä oli FBI:n etsintäkuulutusjulisteita kaupungissa. John ja Clarence oli pidätetty varkaudesta ja pankkiryöstöstä. Vuonna 1979 tositapahtumiin perustuvassa elokuvassa Pako Alcatratzista John Anglinia näytteli Fred Ward. Sen ohjasi Don Siegel ja pääosaa esitti Clint Eastwood. Unsolved Mysteries -nimisessä tv-sarjassa pidettiin mahdollisena, että John Anglin olisi ainakin selvinnyt hengissä paosta, sillä ohjelman mukaan päivä paon jälkeen sanfranciscolainen asianajaja sai puhelinsoiton John Angliniksi esittäytyneeltä mieheltä, joka halusi asianajajan järjestävän tapaamisen hänen ja poliisiviranomaisten kanssa. Kun paosta tietämätön asianajaja oli kieltäytynyt miehen pyynnöstä, mies lopetti puhelun. Uusimpien tutkimusten mukaan Anglinin veljekset selvisivät paosta ja pakenivat Brasiliaan, jossa toimivat maanviljelijöinä. ==Lähteet== Luokka:Yhdysvaltalaiset rikolliset Luokka:Yhdysvaltalaiset kadonneet henkilöt Luokka:Vuonna 1930 syntyneet
Tukholman pääpostitalo

Tukholman pääpostitalo () on entinen Tukholman pääpostikonttori Norrmalmin kaupunginosassa Vasagatanin varrella. Talo rakennettiin vuosina 1898–1904 ja sen on suunnitellut arkkitehti Ferdinand Boberg. Pohjapiirroksen laati Gustaf Dahl. Rakennuksen julkisivussa keskustorneineen ja pyöristettyine kulmineen on vaikutteita Vadstenan linnasta. Samanaikaisesti siinä näkyy kuitenkin myös Bobergin pyrkimys moderniin tyyliin.Fredric Bedoire: Stockholms byggnader: Arkitektur och stadsbild, s. 122. Norstedts, Tukholma 2012. Rakennus vihittiin juhlallisesti käyttöön 27. lokakuuta 1903 kuningas Oskar II:n läsnä ollessa. 1990-luvun puolivälistä lähtien rakennuksessa ei ole enää sijainnut postikonttoria, ja Ruotsin postin pääkonttori muutti siitä pois vuoden 2003 syksyllä. Muutostöiden jälkeen taloon muuttivat vuonna 2008 Ruotsin elinkeinoministeriö, työmarkkinaministeriö sekä osia hallituskanslian hallinto-osastosta. Rakennuksen omistaa Ruotsin valtio, ja sitä ylläpitää valtion kiinteistölaitos. ==Lähteet== == Aiheesta muualla == Luokka:Norrmalm Luokka:Tukholman rakennukset ja rakennelmat Luokka:Ruotsin hallintorakennukset Luokka:Postitalot
Illuminati (sarjakuvat)

Illuminati on Marvel-kustantamon sarjakuvissa esiintyvä järjestö, jonka jäseniin kuuluu useita Marvel-universumin vaikutusvaltaisempia sankareita. Järjestö toimii useimmiten salaisesti kulissien takaa ohjaillen tapahtumia muiden sankarien tietämättä. Salaseura esiintyi ensimmäisen kerran New Avengers -lehden numerossa 7 (heinäkuu 2005). Tarinan käsikirjoitti Brian Michael Bendis. Illuminatin perustivat alun perin Professori X, Tohtori Outo, Herra Fantastinen, Namor, Rautamies ja Musta Salama. Sarjakuva on viittaus Illuminatiin. == Jäsenet == Brian Michael Bendis on todennut Illuminatin jokaisen jäsenten edustavan jotakin Marvel-universumin kantavaa aspektia. * Namor on merenalaisen valtakunnan hallitsija ja edustaa antisankareita. * Tony Stark / Rautamies edustaa kirkasotsaista Kostajaa, joka ymmärtää ja arvostaa sankarien kykyä toimia yhdessä hallituksen kanssa. * Reed Richards / Herra Fantastinen edustaa seuran tieteellistä ajattelua. * Blackagar Boltagon / Musta Salama edustaa epäinhimillisiä, jotka ovat tärkeä osa Marvel-universumia ja sen historiaa. * Stephen Strange / Tohtori Outo puhuu kaiken mystisen/epätieteellisen puolesta. * Charles Xavier / Professori X edustaa luonnollisesti mutanttiyhteisöä. Alun perin T’Challa / Musta Pantteri kutsuttiin myös Illuminatin jäseneksi edustamaan Wakandan valtiota, mutta hän kieltäytyi, uskoen, etteivät Illuminatin jäsenet pysty olemaan kaikesta samaa mieltä ja siten tekemään parhaita mahdollisia ratkaisuja. == Cabal (Pimeä Illuminati) == Amerikassa juuri päättyneen Salainen invaasio -tarinakokonaisuudessa Norman Osborn nousi kansallissankarin asemaan ammuttuaan skrullien kuningattaren. Voitettuaan presidentin ja valtion luottamuksen hän luo oman versionsa Illuminatista, joka tunnettiin sekä nimillä Pimeä Illuminati että Cabal. Jäsenet: * Norman Osborn on ryhmän epävirallinen johtaja ja pitää yllä suhteita hallitukseen ja on näin "korvannut" Rautamiehen * Tohtori Doom on Reed Richardsin paikalla tieteellisen ajatussuunnan edustajana * Emma Frost edustaa mutantteja ja on telepaatikko, aivan kuin Charles ennen häntä * Loki, joka on varastanut Sifin kehon, on magian asiantuntija. * Huppu on korvannut Mustan Pantterin ja on myös tavallaan Oudonkin, sillä hän toimii linkkinä Illuminatin ja Dormammun välillä * Namor on myös tämän Illuminationin jäsen samassa roolissa. Luokka:Illuminati Luokka:Marvel-universumin ryhmittymät
Kirov (1977)

Kirov (1992-2004 Admiral Ušakov) oli Neuvostoliiton laivaston Orlan-luokan risteilijä, joka oli Venäjän laivastossa Neuvostoliiton hajoamisen jälkeen. Venäläiseltä luokitukseltaan alus on ohjuksin varustettu ydinristeilijä. Välimerellä tapahtuneen reaktorionnettomuuden jälkeen alus siirrettiin 1990 reserviin. == Valmistus == Alus tilattiin Leningradista Itämeren telakalta, missä köli laskettiin 26. maaliskuuta 1974. Alus laskettiin vesille 27. joulukuuta 1977 ja valmistui 30. joulukuuta 1980.Hampshire 2017 s. 35 Nimensä Kirov sai bolševikki Sergei Kirovilta. == Palvelus == Aluksen ydinreaktori vaurioitui 1990 VälimerelläHamsphire 2017 s. 46 eikä alusta koskaan palautettu palvelukseen, vaan sitä käytettiin 1990-luvulla luokan muiden alusten varaosina. Se nimettiin maaliskuussa 1992 Admiral Ušakoviksi 1700-luvun amiraali Fjodor Ušakovin mukaan. Kesäkuussa 2004 nimi Admiral Ušakov siirrettiin Sovremennyi-luokan hävittäjälle Besstrašnyille. Alus poistettiin virallisesti palveluksesta 2004 ja syyskuussa julkistettiin aluksen romutussuunnitelmat, jonka on arvioitu maksavan noin 40 miljoonaa Yhdysvaltain dollaria. Norja on luvannut kustantaa romutuksen. Norja pitää lähellä omia rajojaan ruostuvaa ydinkäyttöistä risteilijää turvallisuusriskinä. == Lähteet == * * === Viitteet === Luokka:Orlan-luokan risteilijät
Nemo (ase)

NEMO (NEW MORTAR) on yksiputkinen versio Patrian 120 mm AMOS- kranaatinheittimestä. Asejärjestelmän 360 astetta kääntyvä torni on miehittämätön ja aseella voidaan ampua myös suorasuuntaustulta, sekä niin sanottua ryöppytulta (). Siinä kaikki laukaistut ammukset iskeytyvät maaliin samanaikaisesti. Aseen keveys (1 700 kg - AMOS 3 600 kg) mahdollistaa sen asentamisen pienempiin ajoneuvoihin ja aluksiin. Ampumatarvikkeina toimivat normaalit sileäputkisen kranaatinheittimen ammukset, mukaan luettuna PGMM- ammukset (). NEMO esiteltiin 12. kesäkuuta 2006 Pariisissa. Ensimmäinen ulkomainen ostaja oli Slovenia, joka hankki aseita osana 135 AMV-ajoneuvon toimitusta 20. joulukuuta 2006. == Patria NEMO tekniset tiedot == * Kaliiperi: 120 mm * Putken pituus: 3000 mm * Suurin kantama: 10 km * Putken korot: -3...+85° * Ampumasektori: 360° * Tulinopeus: max 10 ls minuutissa * Paino: 1700 kg * Suositeltu miehistö: 2-3 henkilöä == Käyttäjät == * Saudi-Arabia: General Dynamics Land Systems LAV II:n alustalla * Yhdistyneet arabiemiirikunnat: partiovenealustalla == Kuvia == Tiedosto:Patria NEMO 120 mm firing.jpg|NEMO AMV ampuu epäsuoraa tulta. Tiedosto:20190911-A-YH902- (4).jpg|NEMO AMV ampuu suorasuuntaustulta. == Katso myös == * Patria AMOS == Lähteet == == Aiheesta muualla == * Patria NEMO:n esite Luokka:Patria Luokka:Kranaatinheittimet
Kartessi

Kartessi (kartessiammus, raehaulipanos) oli 1800-luvulle asti suustaladattavissa tykeissä käytetty, jalkaväkeä vastaan tarkoitettu ammustyyppi. Kartessi muodostui kyseisen tykin ammuksen painoisesta määrästä metallihauleja, jotka pakattiin purjekangaspussiin. Tykin laukaisussa pussi repesi; pussin jäännökset ja välipanos huolehtivat siitä, että haulit lensivät ulos piipusta yhtenäisenä massana, joka kuitenkin vapaassa tilassa hajaantui melko laajalle alalle. Menetelmä oli hyvin tehokas nimenomaan elävää voimaa vastaan; vasta brittiläisen eversti Henry Shrapnelin (1761–1842) keksimä srapnelli, jota kokeiltiin ensi kerran Waterloon taistelussa, syrjäytti kartessin. Viimeisen kerran jo vanhahtavia kartessiammuksia käytettiin Yhdysvaltain sisällissodassa. Sana kartessi juontuu ranskan sanasta cartouche, joka puolestaan pohjautuu italian panosta tarkoittavaan sanaan cartuccia. Pyöreillä lyijykuulilla täytetty, kummastakin päästä suljettu lieriö voitiin valmistaa useasta aineesta. Varhaisin tyyppi oli kangaspussikartessi, jossa pitkulaisen pussin täytteenä oli sekä ruuti että pienet kuulat. Peltilieriökartessissa materiaalina oli metalli. Lieriö voitiin valmistaa myös pahvista. Ennen kartessien käyttöönottoa tykit ladattiin ruudilla ja irrallisilla rautakappaleilla kuten nauloilla ja kuulilla, ja ammuttiin raehaulilaukauksena. Kartesseja käytettiin alle 300 metrin etäisyydellä olevia eläviä maaleja vastaan. Kartessin ampuminen on rinnastettavissa haulikolla ampumiseen. Kartessina voidaan ampua myös aikasytyttimellä varustettuja kranaatteja. Tällöin sopivan mallinen kranaatti aikautetaan niin, että se räjähtää lähellä tykin putken suuta. ==Lähteet== *NAVY NEWS, Ison-Britannian laivaston tiedotuslehti ===Viitteet=== Luokka:Tykistöammukset
Emperor Magus Caligula

Emperor Magus Caligula (oik. Masse Broberg) on ruotsalaisen black metal -yhtyeen Dark Funeralin entinen laulaja, sanoittaja ja basisti. Hän liittyi Dark Funeraliin vuonna 1996. Hän on ollut myös laulamassa ruotsalaisessa death metal -yhtyeessä Hypocrisy. Broberg perusteli eroaan Dark Funeralista syksyllä 2010 muun muassa perheen perustamisella.Metallimusiikki.net Hän on naimisissa ja hänellä on lapsi. == Diskografia == Hypocrisy * Penetralia (1992) * Pleasure of Molestation (1993) * Osculum Obscenum (1993) Dark Funeral * Vobiscum Satanas (1998) * Teach Children to Worship Satan (2000) * Diabolis Interium (2001) * De Profundis Clamavi Ad Te Domine (2004) * Attera Totus Sanctus (2005) * Angelus Exuro Pro Eternus (2009) God Among Insects * World Wide Death (2004) * Zombienomicon (2006) Muut * Dominion Caligula - A New Era Rises (2000) * The Project Hate MCMXCIX - Hate, Dominate, Congregate, Eliminate (2003) ==Lähteet== Luokka:Ruotsalaiset metallimusiikin basistit Luokka:Ruotsalaiset metallimusiikin laulajat Luokka:Ruotsalaiset black metal -muusikot Luokka:Ruotsalaiset sanoittajat Luokka:Black metal -laulajat Luokka:Syntymävuosi puuttuu Luokka:Elävät henkilöt
Akmyrat Rejepow

Akmyrat Rejepow oli turkmenistanilainen kenraali ja edesmenneen presidentti Saparmurat Nijazovin henkivartiokaartin komentaja. Hän hallitsi koko armeijaa, joka vartioi Türkmenbaşyn lisäksi hallituksen rakennuksia ja muita tärkeitä kohteita. Armeija hoiti myös esimerkiksi erotettujen liikennepoliisien tehtäviä ja osaa sairaanhoidosta Nijazovin erotettua terveydenhuoltohenkilöstön pääkaupungin ulkopuolella. Kenraali Rejepow asetti myös luotettuja miehiään puolustusministeriön ja sisäministeriön johtoon. Maan uudeksi presidentiksi valittu Gurbanguly Berdymuhamedov erotti Rejepowin 15. toukokuuta 2007 siirtääkseen hänet toisiin tehtäviin. Hänet raportoitiin heinäkuun lopulla 2007 vangitun ja tuomitun 20 vuoden vankeusrangaistukseen.Turkmenistan: Akmurad Rejepov falls victim of the regime he himself helped establish , Fergana.ru Rejepow oli yksi Turkmenistanin erikoisvangeista, joiden olinpaikasta kansainvälinen Prove They Alive -kampanja vaati selvitystä. Hänen kerrottiin kuolleen 10. elokuuta 2017 vankilassa veritulppaan. ==Lähteet== * Turkmenbashi, "Father of All Turkmen," Dies (Kommersant) ===Viitteet=== Luokka:Turkmenistanilaiset poliitikot Luokka:Turkmenistanilaiset sotilaat Luokka:Kenraalit
Lauri Ikonen

Lauri Ilmari Ikonen (10. elokuuta 1888 Kuopio – 21. maaliskuuta 1966 Helsinki) oli suomalainen kansallisromantiikkaa edustanut säveltäjä, koulutukseltaan filosofian kandidaatti. Ikonen oli Armas Järnefeltin ja Paul Juonin oppilas. ==Henkilöhistoria== Ikosen vanhemmat olivat arkkitehti, rehtori Leander Ikonen ja Jenny Matilda Wiklund ja puoliso 1920–1937 Elvi Tallqvist sekä vuodesta 1954 Kirsti Emilia Viianto. Hänen sisarensa oli oopperalaulaja Hertta Weissman ja lapsenlapsensa kapellimestari John Storgårds. Ikonen kuului Teoston perustajiin ja toimi sen ensimmäisenä toimitusjohtajana.Facta 2001, s. 401. Ikonen esiintyi sekä orkesterinjohtajana että säestäjänä. Pro Finlandia -mitali hänelle myönnettiin vuonna 1952, myöhemmin valtion taiteilijaeläke. == Teoksia == Ikonen oli tuottelias säveltäjä, joka sai lempinimen "viimeinen sibeliaani" kansallisromanttisen tyylinsä johdosta. Hänen teoksilleen on ominaista koruton, aito tunteikkuus.Otavan Iso Musiikkitietosanakirja 3, s. 110. Helsinki 1978. ISBN 951-1-04553-9 Vaikka samojen vuosikymmenten modernistisukupolvea vieroksuttiin, Ikosen musiikki edusti ilmeisesti jossain määrin yleisön makuun jopa liiankin perinteisiä muotoja. Säveltäjän tuotannon unohdusta osoittaa, että hänen kaksi viimeistä sinfoniaansa saivat odottaa kantaesityksiään vuoteen 2017 ja 2020. *Sinfonia nro 1 G-duuri Sinfonia inornata, 1920 *Sinfonia nro 2 d-molli, 1922 *Sinfonia nro 3 b-molli Lemmin poika, 1942 *Sinfonia nro 4 A-duuri Sinfonia concentrata, 1943 *Sinfonia nro 5 C-duuri Sinfonia aperta, 1943 *Sinfonia nro 6 e-molli, 1950-luku *Pianokonsertto *Sellokonsertto, 1942 *Viulukonsertto h-molli, 1941 *Concerto intima pianolle ja orkesterille *Jousikvartetto a-molli, 1924 *2 pianotrioa, 1912 ja 1940 *2 viulusonaattia, 1914 ja 1943 * Pianosonaatti * Runsaasti kuorolauluja ==Lähteet== == Aiheesta muualla == * Väinö Siikaniemi : Saarelle selälliselle. Säveltäjä Lauri Ikonen Urajärvellä, Suomen Kuvalehti, 04.09.1926, nro 36, s. 10, Kansalliskirjaston digitaaliset aineistot Luokka:Suomalaiset taidemusiikin säveltäjät Luokka:Orkesterinjohtajat Luokka:Pro Finlandia -palkitut Luokka:Jussi-palkinnon saajat Luokka:Vuonna 1888 syntyneet Luokka:Vuonna 1966 kuolleet